**OBČINA ŽALEC**, Ulica Savinjske čete 5, 3310 Žalec, ki jo zastopa župan Janko Kos (ID št. za DDV: SI62546708, podračun št.: 01390-0100004366 pri UJP Žalec),

v nadaljevanju: občina

in

**DRUŠTVO**:\_\_\_\_\_\_\_\_\_\_\_\_\_\_\_\_\_\_\_\_**,** Naslov:\_\_\_\_\_\_\_\_\_\_\_\_\_\_\_\_\_\_\_, ki ga zastopa zakoniti zastopnik \_\_\_\_\_\_\_\_\_\_\_\_\_\_ (davčna številka:\_\_\_\_\_\_\_\_\_\_\_\_\_\_\_\_\_, transakcijski račun št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

v nadaljevanju: prejemnik sredstev

skleneta naslednjo

**POGODBO ŠT. \_\_\_\_\_\_\_\_\_\_\_\_\_\_\_\_\_\_**

**O SOFINANCIRANJU IZVAJALCEV LETNEGA PROGRAMA ŠPORTA**

**V OBČINI ŽALEC ZA LETO 2020**

1. člen

Pogodbeni stranki uvodoma ugotavljata:

* da je občina za izbiro programov za izvajanje programov športa v Občini Žalec za leto 2020 na spletni strani Občine Žalec objavila javni razpis, dne \_\_\_\_\_ in izmed prispelih prijav izbrala program izvajalca za športne dejavnosti, ki jih skladno s statutom izvajalca le-ta opravlja;
* da je občina z odločbo št. \_\_\_\_\_\_\_\_\_\_\_, z dne \_\_\_\_\_\_\_\_\_\_\_ izbrala prejemnika sredstev za sofinanciranega izvajalca letnega programa športa v Občini Žalec za leto 2020.

2. člen

Občina se na podlagi izvedenega javnega razpisa za sofinanciranje izvajalcev letnega programa športa za leto 2020 z dne \_\_\_\_\_\_\_ in v skladu z Odlokom o postopku in merilih za sofinanciranje izvajalcev letnega programa športa v Občini Žalec (Ur. l. RS, št. 28/18) obvezuje, da bo prejemniku sredstev nakazala \_\_\_\_\_\_\_\_\_\_€, in sicer:

|  |  |  |  |
| --- | --- | --- | --- |
| **PROGRAMI IN VSEBINE** | **Št. točk** | **Vrednost točke** | **Dodeljena sredstva** |
| **1. ČLANSTVO** | **0** | **- €** | - € |
| **2. INTERESNA ŠPORTNA VZGOJA** | **0** | **- €** | - € |
| **3. KAKOVOSTNI ŠPORT** | **0** | **- €** | - € |
| **3.a NAJEM** | **0** | **- €** | - € |
| **4. PRIREDITVE** | **0** | **- €** | - € |
| **5. IZOBRAŽEVANJE** | **0** | **- €** | - € |
| **6. ŠPORT INVALIDOV** | **0** | **- €** | - € |
| **SKUPAJ TOČK** |  | **SKUPAJ SREDSTEV:** |  |
| **VIŠINA IZPLAČANE AKONTACIJE** |  |  |  |
| **PREOSTANE ZA IZPLAČILO** |  |  |  | |

3. člen

Sredstva so zagotovljena v Odloku o proračunu Občine Žalec za leto 2020 (Ur. list RS št. 20/19), na proračunskih postavkah: 18104 – Financiranje športa v vrtcih in šolah, 18105 – Financiranje športa v društvih in 18106 – Financiranje športa invalidov.

4.člen

Prejemnik sredstev je dolžan sredstva porabiti v času od 1. 1. 2020 do 31. 12. 2020.

5. člen

Občina bo prejemniku sredstev zagotavljala izkazane upravičene stroške v zvezi z izvedbo programa, ki je predmet te pogodbe, in mu nakazala sredstva po odobritvi Poročila o izvedbi programov na področju športa v Občini Žalec za leto 2020, ki ga prejemnik sredstev posreduje občini.

Prejemnik sredstev se zavezuje, da bo Uradu za negospodarske javne službe Občine Žalec predložil pisno poročilo o izvedbi programa, ki je predmet pogodbe z obveznimi dokazili (računi, foto dokumentacija, potrdila), najkasneje do 30.11.2020.

Poročila morajo biti pripravljena na obrazcu št. 8: Poročilo – društva ali obrazcu št. 9: Poročilo – vrtci ali obrazcu št. 10: Poročilo – šole, ki so priloga 3 razpisne dokumentacije in veljajo kot listine, ki so podlaga za izplačilo pogodbenih obveznosti.

Za programe in prireditve, ki se bodo zaključile v mesecu decembru 2020 in do roka za oddajo zadnjega poročila (30.11.2020) še ne bodo zaključene, bo občina prejemniku sredstev izplačala sredstva na podlagi delnega poročila. Prejemnik sredstev je dolžan za ta sredstva posredovati popolno poročilo do 20.1.2021.

6. člen

Občina se zavezuje, da bo sredstva za izvedbo programa, ki je predmet te pogodbe izplačala najkasneje v roku 30 dneh od potrditve poročila.

Občina bo izplačilo sredstev izvedla na podlagi predloženega popolnega poročila. V kolikor bo poročilo nepopolno, bo občina prejemnika sredstev pozvala k dopolnitvi poročila.

Če občina pri pregledu poročil ali nadzoru delovanja prejemnika sredstev ugotovi nepravilnosti oz. odstopanje od predložene vloge na javni razpis in iz nje izhajajočih dogovorjenih pogodbenih obveznosti, se delež sredstev občine sorazmerno zmanjša.

7. člen

Nadzornemu odboru pri Občinskem svetu občine je prejemnik sredstev dolžan omogočiti nadzor nad njegovim finančnim poslovanjem v zvezi z namensko porabo dodeljenih sredstev.

Prejemnik sredstev mora ob nenamenski porabi sredstev le-te vrniti v proračun občine, skupaj z zakonitimi zamudnimi obrestmi.

8. člen

Pogodba se razveže, če se po sklenitvi pogodbe ugotovi, da je prejemnik sredstev:

* v vlogi navajal neresnične podatke,
* na poročilu navajal napačne in neresnične podatke,
* večkrat uveljavljal iste stroške za izplačilo iz proračuna občine (prepoved dvojnega financiranja),
* ni porabil sredstev za projekte iz 2. člena te pogodbe.

Prejemnik sredstev mora ob ugotovljeni porabi sredstev, ki ni v skladu s 3. členom te pogodbe, sredstva skupaj z zakonitimi zamudnimi obrestmi vrniti v proračun v roku treh mesecev, računajoč od dneva, ko so mu bila nakazana.

9. člen

Za izvedbo pogodbe je s strani občine zadolžen svetovalec Urada za negospodarske javne službe Blaž Tkalec in s strani prejemnika sredstev zakoniti zastopnik \_\_\_\_\_\_\_\_\_\_\_\_\_\_\_\_\_\_\_\_\_.

O spremembi pooblaščenega predstavnika se pogodbeni stranki pisno obvestita.

V imenu občine ima njen pooblaščen predstavnik pravico nadzora nad potekom programa in nad namensko porabo dodeljenih sredstev z vpogledom v dokumentacijo in obračun stroškov v zvezi z izvedbo programa, ki je predmet te pogodbe, prejemnik sredstev pa mu je dolžan to omogočiti.

10. člen

Prejemnik sredstev je dolžan na svojih prireditvah, uradnih tekmovalnih oblačilih, spletnih straneh in drugem propagandnem materialu uporabiti znake in logotipe občine oz. pri vseh drugih oblikah javnega nastopanja v zvezi z njim navesti, da je njegovo izvajanje sofinancirala tudi občina.

11. člen

V skladu s 14. členom Zakona o integriteti in preprečevanju korupcije (ZIntPK) se vsaka pogodbena stranka zavezuje, da ne bo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubila, ponudila ali dala kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da nedovoljene koristi za zgoraj navedena ravnanja, je nična.

12. člen

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe.

Vse spremembe in dopolnitve te pogodbe se dogovorijo v obliki pisnih dodatkov k pogodbi.

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, bo spore reševalo krajevno in stvarno pristojno sodišče.

13. člen

Ta pogodba je sestavljena v treh (3) enakih izvodih, od katerih prejme prejemnik sredstev en (1) izvod, občina pa dva (2) izvoda. Pogodba se uporablja za tekoče proračunsko leto.

Št. zadeve: \_\_\_\_\_\_\_\_\_\_\_\_\_\_\_

Št. pogodbe: PG-\_\_\_\_\_\_/2020

|  |  |  |
| --- | --- | --- |
| OBČINA:  Občina Žalec  Župan Janko Kos  \_\_\_\_\_\_\_\_\_\_\_\_\_\_\_ | Žig: | Žalec, \_\_\_\_\_\_\_\_\_\_\_ |
| PREJEMNIK SREDSTEV:  Društvo in zakoniti zastopnik  \_\_\_\_\_\_\_\_\_\_\_\_\_\_ | Žig: | Žalec, \_\_\_\_\_\_\_\_\_ |